Държавен вестник, бр. 89, 2010 г., стр. 25

БРОЙ  89	
Д Ъ Р Ж А В Е Н  В Е С Т Н И К 	
СТР.  25  
годност в рамките на тази регистрация, към 
регистрационните карти се прилагат копията на 
документи, представени от изследваните лица.
(4) Във всяка психологическа лаборатория 
регистрационните карти се номерират във 
възходящ ред по реда на тяхното попълване 
за всяка календарна година.“ 
3. Създават се нови алинеи 5 – 10:
„(5) Резултатните карти за психологическо 
изследване се създават при всяко явяване на 
психологическо изследване на дадено лице за 
съответна цел/цели.
(6) Резултатните карти се прикрепят към 
регистрационната карта на лицето и стават 
неразделна част от нея.
(7) Резултатните карти съдържат номера 
на регистрационната карта, лични данни на 
лицето, цел и поредност на явяването за тази 
цел, наименования на методиките, показатели­
те, изследваните качества, горните и долните 
граници на изразеност на качествата, норматив­
ните групи на скалата за оценка, стойностите 
на показателите по нормативни групи, данните 
от беседата и наблюдението, заключението за 
психологическа годност, мотивите за заключе­
нието, датата на заключението, подписите на 
психолозите, провели изследването.
(8) Резултатните карти на лицето при тре­
то явяване на психологическо изследване се 
номерират с различен номер във възходящ 
ред по реда на тяхното създаване за годината 
пред ОЕПК и се прилагат към копията на 
регистрационната и резултатните му карти от 
предишните две изследвания.
(9) Всяка психологическа лаборатория и 
областните експертни психологически комисии 
създават и поддържат архив от регистрационни 
и резултатни карти на изследваните лица.
(10) Регистрационните карти заедно с при­
лежащите им резултатни карти се съхраняват 
по възходящ ред на номерата за годината за 
срок три години.“
§ 17. В чл. 24 се правят следните изменения 
и допълнения:
1. В ал. 1 след думата „методики“ се добавя 
„и наблюдение“.
2. Алинея 2 се изменя така:
„(2) Първата част на изследването се провеж­
да групово и започва най-късно до 11 ч., като:
1. в началото на изследването психологът 
обяснява на изследваните лица същността на 
изследването, условията, реда и начина на 
протичането му;
2. психологът раздава на изследваните лица 
методиките за познавателната и личностната 
сфера, предварително подредени в папки в 
реда, в който ще бъдат използвани;
3. психологът организира работата с мето­
диките за познавателната сфера, които се дават 
за ограничено време, като:
а) лицата попълват в съответната тестова 
бланка или лист за отговори датата, личните 
си данни и основната заявена цел;
б) психологът дава стандартизирана инструк­
ция за начина на работа с теста и времето за 
работа;
в) след инструкцията на изследваните лица 
се предоставя възможност и време за въпроси 
и отговаря, ако има такива;
г) работата с тестовете за ограничено време 
започва и се прекратява от всички изследвани 
лица при установени думи, условно наречени 
„команди“, съответно за начало и край на рабо­
та; времето за работа се отчита с хронометър;
д) лицата работят самостоятелно, като по­
пълват тестовата бланка или листа за отговори 
с пишещ в син цвят химикал;
е) след изтичане на определеното време 
психологът събира бланките и листовете за 
отговори на всички изследвани лица;
ж) психологът контролира спазването на 
инструкциите от изследваните лица, като при 
нарушения с червен химикал отбелязва върху 
тестовата бланка и след края вписва забележка 
върху тестовата бланка или листа за отговори 
на съответното лице;
з) психологът може да напуска залата по 
време на изследването само докато изследва­
ните лица попълват личните си данни върху 
следващите бланки;
4. работата с методиките за личностната 
сфера се организира в залата по следния начин:
а) не се засича време за работа;
б) лицата попълват върху съответния лист 
за отговори датата, необходимите лични данни 
и основната заявена цел;
в) психологът дава стандартизирана инструк­
ция за начина на работа с дадения личностен 
тест;
г) след инструкцията психологът предоставя 
на изследваните лица възможност и време за 
въпроси и отговаря, ако има такива;
д) лицата работят самостоятелно, като по­
пълват листа за отговори с пишещ в син цвят 
химикал;
е) при неспазване на инструкцията за попъл­
ване на листа за отговори на личностния тест 
психологът обяснява допълнително на лицето 
начина на попълване;
ж) психологът отговаря на въпроси на из­
следваните лица само относно значението на 
отделни думи или смисъла на отговорите при 
отрицателно зададените въпроси;
з) при невъзможност дадено лице да разбере 
личностния тест поради интелектуален дефицит 
или езиков проблем върху листа за отговори 
психологът записва „Не разбира“, а лицето се 
подписва;
и) след приключване на работа с личностния 
тест лицата предават попълнените листове за 
отговори.“